recursal/SuperWikiNEXT-32B huggingface dataset:
**কফিল আহমেদ** (জন্ম: ১ সেপ্টেম্বর, ১৯৬২) হলেন একজন বাংলাদেশী সমসাময়িক কবি, গায়ক এবং চিত্রশিল্পী। তিনি গণসঙ্গীতের গায়ক হিসেবে প্রসিদ্ধ। এছাড়া তিনি জলরঙ এবং আক্রিলিকে চিত্রাঙ্কনের মাধ্যমে তার দক্ষতার ছাপ রেখেছেন।

প্রারম্ভিক জীবন
---------------

কফিল ১৯৬২ সালের ১ সেপ্টেম্বর তৎকালীন পূর্ব পাকিস্তানের (বর্তমান বাংলাদেশ) কিশোরগঞ্জে জন্মগ্রহণ করেন। কফিল আহমেদ একটি প্রগতিশীল কৃষক পরিবারের বেড়ে ওঠেন। তার পিতা নাম আবদুর রহমান মারু সরকার ও মাতার নাম মালেকা আকতার। পিতা ছিলেন একজন সমাজসেবক এবং প্রগতিশীল কৃষক আন্দোলনের একজন সংগঠক।

শিক্ষা জীবন
-----------

কফিল ১৯৮৭ সালে জাহাঙ্গীরনগর বিশ্ববিদ্যালয় থেকে ইংরেজি বিষয়ে স্নাতক (সম্মান) ডিগ্রি লাভ করেন। বিশ্ববিদ্যালয়ে পড়াকালীন কফিলের প্রথম কবিতার বই "জাংশন" প্রকাশিত হয়। ১৯৮৭ সালে বইটি বৃন্তক পাবলিশার্স থেকে প্রকাশিত হয়।

কর্মজীবন
--------

কফিল স্ব-উদ্যোগে সঙ্গীত শিখেন এবং তার সঙ্গীতকর্মের যাত্রা শুরু হয় উনিশ নব্বইয়ের দশকের শুরুর দিকে। ১৯৯০ সালে তিনি একটি সঙ্গীত দলের সাথে "হাজার বছরের বাংলা গান" অনুষ্ঠানের আয়োজন করেন। এই অনুষ্ঠানে লালনগীতি ও চর্যাগীতির গান ব্যবহার করেন। পরে তারা একই ধাঁচের গান রচনা করতে থাকেন এবং দেশের বিভিন্ন স্থানে গণমানুষের সামনে এইসব গানের সরাসরি উপস্থাপনা করতে থাকেন। ২০০২ সালে কফিলের প্রথম গানের সংকলন প্রকাশিত হয়।

সঙ্গীতের পাশাপাশি কফিল চিত্রাঙ্কনেও দক্ষ। উনিশ আশির দশক থেকে চিত্রশিল্পী হিসেবে তার কাজ বেশ কিছু বই এবং ম্যাগাজিনে প্রকাশিত হয়েছে। জলরঙ এবং আক্রিলিকে তার কাজকে বাংলাদেশের আধুনিক চিত্রকলায় নতুন দিগন্তের সূচনা করেছে।

তথ্যসূত্র
---------

1. ↑  "আপসহীন শিল্পীর মুখ কফিল আহমেদ"। বাংলা। ১৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৭।
2. ↑  রহমান, সুমন (১ ফেব্রুয়ারি ২০০৮)। "'আমার কপালে বুলেটের মত ঢুকে গিয়েছে তোমার মুখ'"। বিডিনিউজ টোয়েন্টিফোর ডটকম। ৩০ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৭।
3. ↑  Ershad Kamol (মে ৭, ২০০৫)। "The Daily Star Web Edition Vol. 5 Num 334"। দ্য ডেইলি স্টার। সংগ্রহের তারিখ ৫ আগস্ট ২০১৭।

| * দে
* স
বাংলাদেশের শিল্পী |
| --- |
| চিত্রশিল্পী | 
* জয়নুল আবেদীন
* কাইয়ুম চৌধুরী
* কফিল আহমেদ
* সফিউদ্দিন আহমেদ
* নাজিব তারেক
* তোফায়েল আহমেদ
* শাহাবুদ্দিন আহমেদ
* মুর্তজা বশীর
* শিশির ভট্টাচার্য্য
* রশিদ চৌধুরী
* কামরুল হাসান
* সাইফুল ইসলাম
* সৈয়দ জাহাঙ্গীর
* মোহাম্মদ কিবরিয়া
* নিতুন কুণ্ডু
* মুস্তফা মনোয়ার
* রফিকুন নবী
* মুস্তফা খালিদ পলাশ
* আব্দুস শাকুর
* এস এম সুলতান
* সালেহ উদ্দীন
* খলিল রহমান
* মনিরুল ইসলাম
* ইমদাদ হোসেন
* মোবিনুল আজিম

 |  |
| ভাস্কর | 
* নভেরা আহমেদ
* নিতুন কুণ্ডু
* মুস্তফা মনোয়ার
* মৃণাল হক
* হামিদুর রহমান

 |
| আলোকচিত্রশিল্পী | 
* শহিদুল আলম
* হাশেম খান
* মঞ্জুর আলম বেগ
* নাসির আলী মামুন
* রশীদ তালুকদার
* গোলাম মাওলা
* গোলাম কাসেম

 |
**অধ্যাপক এম ওসমান গণি** (জন্ম: ১ মার্চ ১৯১২ - মৃত্যু: ২১ জুলাই ১৯৮৯) ছিলেন একজন বাংলাদেশি শিক্ষাবিদ এবং বিজ্ঞানী। ১৯৬১ সালে তিনি পূর্ব পাকিস্তান কৃষি বিশ্ববিদ্যালয়ের (বর্তমান বাংলাদেশ কৃষি বিশ্ববিদ্যালয়) প্রথম উপাচার্য হিসেবে নিয়োগ পান। এছাড়া তিনি ঢাকা বিশ্ববিদ্যালয়ের একাদশ উপাচার্য হিসেবে ২০ ফেব্রুয়ারি, ১৯৬৩ তারিখ থেকে ১ ডিসেম্বর, ১৯৬৯ তারিখ পর্যন্ত তিনি দায়িত্ব পালন করেন।

জন্ম ও শিক্ষাজীবন
-----------------

ওসমান গণি কিশোরগঞ্জ জেলার করিমগঞ্জ উপজেলার গুজাদিয়া ইউনিয়নের বৈরাটিয়াপাড়া গ্রামে ১৯১২ সালের ১ মার্চ জন্মগ্রহণ করেন। তার পিতার নাম হাজী মোঃ দরবার আলী এবং মাতার নাম মকবুলা বেগম। শৈশবে গ্রামের বিদ্যালয়ে প্রাথমিক ও মাধ্যমিক শিক্ষা সম্পন্ন করে তিনি ঢাকা বিশ্ববিদ্যালয়ের প্রাণ রসায়ন বিভাগে ভর্তি হন। ১৯৩৫ সালে প্রথম ভারতীয় মুসলমান হিসেবে উক্ত বিভাগ থেকে প্রথম শ্রেণীতে এমএসসি ডিগ্রী অর্জন করেন। ১৯৩৮ সালে কৃষি রসায়ন বিষয়ে লন্ডন বিশ্ববিদ্যালয় থেকে পিএইচডি ডিগ্রী লাভ করেন।

কর্মজীবন
--------

গণি ১৯৪০ সালে মৃত্তিকা বিজ্ঞান বিভাগের লেকচারার হিসেবে ঢাকা বিশ্ববিদ্যালয়ে যোগদান করেন। ১৯৪৫ - ১৯৪৯ সালে তিনি বাংলার সরকারি কৃষি রসায়নবিদ এবং পরে পূর্ব পাকিস্তান সরকার কৃষি বিভাগে কর্মরত ছিলেন। ১৯৪৯ সালে তিনি পুনরায় ঢাকা বিশ্ববিদ্যালয়ে ফিরে যান এবং মৃত্তিকা বিভাগের অধ্যাপক ও প্রধান পদে অধিষ্ঠিত হন এবং পরে ভূ-বিজ্ঞান বিভাগেরও প্রধান হন।

১৯৬১-১৯৬৩ পর্যন্ত পাকিস্তান কৃষি বিশ্ববিদ্যালয়ের (বাংলাদেশের প্রথম কৃষি বিশ্ববিদ্যালয় ) প্রথম ভাইস চ্যান্সেলর হিসেবে কাজ করেন। ১৯৬৩ -১৯৭০ সালে তিনি ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন।

গনি ১৯৫৪ সালে পাকিস্তান একাডেমি অব সায়েন্সেসের একজন সহকারী নির্বাচিত হন এবং ১৯৭৬ সালে বাংলাদেশ একাডেমি অব সায়েন্সেসের সভাপতি নির্বাচিত হন । ১৯৭৯ সালে স্বতন্ত্র পদে বাংলাদেশ জাতীয় সংসদের সদস্য নির্বাচিত হন।

মৃত্যু
------

ওসমান গণি ১৯৮৯ সালের ২১ জুলাই ঢাকায় মৃত্যুবরণ করেন।

সম্মাননা
--------

গণি শিক্ষা ও মৃত্তিকা বিজ্ঞান গবেষণায় অবদান রাখায় পাকিস্তান সরকার ১৯৫৯ সালে ‘সিতারা-ই-কায়েদ-ই-আজম’, ১৯৬৪ সালে ‘সিতারা-ই-পাকিস্তান’ খেতাব দেয়। এছাড়া ১৯৬৭ সালে আমেরিকার নর্দার্ন কলোরাডো বিশ্ববিদ্যালয় তাকে সম্মানসূচক ডি.এসসি ডিগ্রি প্রদান করে।

তথ্যসূত্র
---------

1. 1 2  "গণি, ওসমান"। *বাংলাপিডিয়া*। সংগ্রহের তারিখ ১৯ জুন ২০১৯।

বহিঃসংযোগ
---------

* বাংলাপিডিয়ায় *ওসমান গণি* উইকিউপাত্তে এটি সম্পাদনা করুন
**কবি কৃষ্ণ চন্দ্র ইনস্টিটিউট** বাংলাদেশের খুলনা জেলার দিঘলিয়ার সেনহাটি গ্রামে অবস্থিত বাংলা মংগল কাব্যের অমর কবি কৃষ্ণচন্দ্র মজুমদারের স্মৃতির উদ্দেশ্যে নির্মিত প্রতিষ্ঠান। ১৯১৪ সালে প্রতিষ্ঠানটি নির্মান করা হয়।

অবস্থান এবং ইতিহাস
------------------

খুলনা জেলার দিঘলিয়া উপজেলার সেনহাটি গ্রামে অবস্থিত। ১৯১৪ সালে স্থানীয় উদ্যোগে ইনস্টিটিউটটি গড়ে ওঠে। প্রতিষ্ঠানটিতে কিছু বই আছে যা পাঠকদের পড়ার জন্য ধার দেওয়া হয়। ইনস্টিটিউটের পক্ষ বিভিন্ন সাহিত্য ও সাংস্কৃতিক অনুষ্ঠানের আয়োজন করা হয়ে থাকে।

কবি কৃষ্ণচন্দ্র মজুমদার
-----------------------

মূল নিবন্ধ: কৃষ্ণচন্দ্র মজুমদার
কৃষ্ণচন্দ্র মজুমদার (১৮৩৪ - ১৯০৭) হলেন একজন স্বনামধন্য বাঙালি কবি ও পত্রিকা সম্পাদক। আর্থিক অসচ্ছলতার কারণে তার পক্ষে উচ্চশিক্ষা গ্রহণ করা সম্ভব হয়নি। মূলত কীর্তিপাশার জমিদারের অর্থানুকূল্যে তিনি জীবনযাপন করেন।

তথ্যসূত্র
---------

1. 1 2  "ইট-বালু গিলছে কবি কৃষ্ণ চন্দ্র মজুমদারের স্মৃতি"। ২৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৫ জুন ২০১৭।
2. ↑  "খুলনার-সাহিত্য ও সংস্কৃতি চর্চা"। ১০ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৫ জুন ২০১৭।
3. ↑  "কৃষ্ণচন্দ্র মজুমদার"। সংগ্রহের তারিখ ৫ জুন ২০১৭।
**আসিয়া আব্দুল্লা** একজন বিশিষ্ট কুর্দি রাজনীতিবিদ, যিনি উত্তর সিরিয়ার রোজাভায় গণতান্ত্রিক স্বায়ত্তশাসন প্রতিষ্ঠায় কাজ করছেন। তিনি মুভমেন্ট ফর ডেমোক্রেটিক সোসাইটি (টিইভি-ডিইএম) জোটের বর্তমান সহ-সভাপতি, ডেমোক্রেটিক ইউনিয়ন পার্টির (পিওয়াইডি) প্রাক্তন সহ-সভাপতি এবং সিরিয়ান কুর্দিস্তান কমিউনিটিজ ইউনিয়নের (কেসিকে) সিনিয়র স্থায়ী সদস্য হিসেবে কাজ করেন, এর উচ্চ প্রশাসনিক সংস্থায় দায়িত্ব পালন করছেন। তিনি রোজাভায় কুর্দি রাজনৈতিক প্রকল্পের জন্য সমর্থন সংগ্রহের উদ্দেশ্যে কর্মী, শিক্ষাবিদ ও বিশ্বনেতাদের কাছে পৌঁছানোর জন্য অসংখ্য সম্মেলনে উপস্থাপন করেছেন।

রাজনৈতিক পেশা
-------------

### প্রাথমিক রাজনৈতিক কার্যক্রম

আসিয়া আনুমানিক ২৫ বছর ধরে কুর্দিস্তান ওয়ার্কার্স পার্টিতে (পিকেকে) দায়িত্ব পালন করেছেন। পিকেকে এর সদস্য হিসাবে, তিনি ইরাকের কান্দিল ও গারা এলাকায় এবং পরে সিরিয়ায় সক্রিয় ছিলেন।

### ডেমোক্রেটিক ইউনিয়ন পার্টি (পিওয়াইডি)

তিনি ২০০৩ সালে গণতান্ত্রিক ইউনিয়ন পার্টির (পিওয়াইডি) প্রতিষ্ঠাতা সদস্য হন, জনগণ ও নারী পরিষদের মাধ্যমে তৃণমূল স্তরের গণতন্ত্র গড়ে তোলার লক্ষ্যে। তিনি ২০১২ সালের জুন মাসে পিওয়াইডি-র সহ-সভাপতি নির্বাচিত হন এবং সালিহ মুসলিমের সঙ্গে ২০১৭ সালের সেপ্টেম্বর মাস পর্যন্ত দলের নেতৃত্ব প্রদান করেন।

তিনি পিওয়াইডির সহ-সভাপতি হিসেবে সিরিয়ার গৃহযুদ্ধের প্রেক্ষাপটে রোজাভার প্রতিনিধিত্ব করেছিলেন। একটি সাক্ষাৎকারে তিনি ঘোষণা করেছিলেন যে "সহিংসতার মাধ্যমে কোন সমাধান পাওয়া যাবে না" কিন্তু "সেনানিবাস গঠন ও গণতান্ত্রিক স্বায়ত্তশাসন নির্মাণ দেশের জনগণের জন্য একটি উদাহরণ প্রদান করছে।"

তিনি ২০১৬ সালের নভেম্বরে বৈপ্লবিক "রোজাভা পরীক্ষা" বর্ণনা করে অসলোতে নিউ ওয়ার্ল্ড শিখর সম্মলনে একটি মূল বক্তৃতা দেন। আসিয়া ২০১৫ সালের ফেব্রুয়ারিতে প্যারিসে ফরাসি প্রেসিডেন্ট ফ্রাঁসোয়া ওলাঁদের সঙ্গে বৈঠকে পিওয়াইডির প্রতিনিধিত্ব করেন।

### বাস্তুশাস্ত্র

আসিয়া গণতান্ত্রিক স্বায়ত্তশাসনের রোজাভা মডেলে পরিবেশগত দায়বদ্ধতার গুরুত্ব বর্ণনা করেন, "ক্যান্টনরা একটি সাম্প্রদায়িক অর্থনীতির মডেলও গ্রহণ করেছে, যেখানে সামাজিক ব্যবহার কেন্দ্রীয়, যা পুঁজিবাদী মডেলের বিপরীত, মুনাফা বাড়ায় এবং বর্জ্য অংশ প্রকৃতিতে ফিরে যায়। সাম্প্রদায়িক সংগঠনের মাধ্যমে, নাগরিকদের চেতনা ও সংবেদনশীলতা বৃদ্ধি পায়; তারা প্রকৃতির প্রতি শ্রদ্ধাশীল হয় ও নৈতিক দায়িত্ববোধ জাগ্রত হয়।"

### সম্প্রদায়

তিনি তাদের সাম্প্রদায়িক গণতান্ত্রিক মডেলের লক্ষ্যকে ব্যাখ্যা করে বলেছেন যে "এটি এমন একটি লক্ষ্য, যার মধ্যে প্রকৃতি রয়েছে, কিন্তু এটি শোষণ করে না, যার মধ্যে মানুষ নিজের জীবনকে নিয়ন্ত্রণ করতে পারে, যেখানে যৌন বৈষম্য কাটিয়ে ওঠে, যেখানে জাতিগত ও ধর্মীয় যুদ্ধের অবসান ঘটে, যেখানে জনগণের গোষ্ঠীর মধ্যে শান্তির সেতু নির্মিত হয় এবং যেখানে দারিদ্র্য ও শোষণ আর থাকে না। এটি "সাম্প্রদায়িক, সংহতি কেন্দ্রিক সহাবস্থান" এর উপর ভিত্তি করে এবং এভাবে "মধ্যপ্রাচ্যের জন্য একটি নতুন আশার প্রতিনিধিত্ব করে।"

তথ্যসূত্র
---------

1. ↑  Taştekin, Fehim. "Hollande-PYD meeting challenges Erdogan", *Al-Monitor*, 12 February 2015
2. ↑  "Asya Abdullah"  ওয়েব্যাক মেশিনে আর্কাইভকৃত ২৫ নভেম্বর ২০১৮ তারিখে, Suriye Gundemi, 30 March 2018
3. ↑  McKernan, Bethan (৫ জানুয়ারি ২০১৭)। "The Kurdish woman building a feminist democracy and fighting Isis at the same time"। *The Independent*।
**কাটারায়না ভ্যাসিলিভনা বিলোকুর** (ইউক্রেনীয়: Катерина Василівна Білокур; ৭ ডিসেম্বর ১৯০০ - ৯ জুন ১৯৬১) পোলতাভা গভর্নরেটে জন্মগ্রহণকারী একজন ইউক্রেনীয় লোক শিল্পী ছিলেন। তার জন্ম তারিখ অজানা কিন্তু ৭ ডিসেম্বর তার সরকারী জন্মদিন হিসাবে ব্যবহৃত হয়। একটি অপ্রত্যাশিত শুরুর পরে, তার কাজগুলি প্রকৃতির প্রতি আগ্রহের জন্য ১৯৩০ এবং ১৯৪০ এর দশকের শেষের দিকে পরিচিত হয়ে ওঠে।

শেষ বছর
-------

বিলোকুর চিত্রিত ২০০০ সালের ইউক্রেনীয় স্ট্যাম্প
কাটারায়না বিলোকুরের মুদ্রা
১৯৬১ সালের জুনের শুরুতে, তার ৯৪ বছর বয়সী মা মারা যান। একই বছরে, বিলোকুরকে ইয়াগোটিনস্কি আঞ্চলিক হাসপাতালে নিয়ে যাওয়া হয়। ১০ জুন, তার একটি অপারেশন করা হয়েছিল যা সফল হয়নি এবং একই দিনে, বিলোকুর মারা যান। তাকে তার নিজ গ্রাম বোগদানীভকাতে সমাহিত করা হয়েছিল। সমাধির লেখক ইভান গনচার নামে একজন ভাস্কর।

চিত্রাঙ্কন
----------

কাটারায়না বিলোকুরের বেশিরভাগ চিত্রই ছিল ফুলের।

তথ্যসূত্র
---------

1. ↑  "Kateryna Bilokur: Biographical sketch – Ukrainian Art Library"। *en.uartlib.org* (ইংরেজি ভাষায়)। ২২ জানুয়ারি ২০১৫। সংগ্রহের তারিখ ২০১৭-১০-২১।

বহিঃসংযোগ
---------


উইকিমিডিয়া কমন্সে **কাটারায়না বিলোকুর** সংক্রান্ত মিডিয়া রয়েছে।

### ইংরেজীতে

* Kateryna Bilokur - 54 artworks - painting - her paintings on WikiArt
* Ukraine gateway
* Katerina Bilokur on Ukrkolo.com

### ইউক্রেনীয় ভাষায়

* Картинна галерея Катерини Білокур
* *Дарина Горова* Минуло 105 років від дня народження Катерини Білокур. «Україна Молода», № 234, 2005
* Сто видатних імен в Україні
কাচালং সরকারী কলেজ বাংলাদেশের সবচেয়ে বড় উপজেলা বাঘাইছড়ি নামক প্রত্যন্ত অঞ্চলে অবস্থিত । কাচালং নদীর সাথে নামের মিল রেখে এর নামকরণ করা হয়েছে । দেশ স্বাধীন হওয়ার পর ১৯৮২ সালে এটি প্রতিষ্ঠিত হয়েছিল । বাঘাইছড়িতে এটিই ছিল একমাত্র কলেজ । ২০১৬ সা‌লে মাননীয় প্রধান মন্ত্রীর ঘোষণা অনুযায়ী এ ক‌লেজ‌টি জাতীয়কর‌ণে অন্তর্ভুক্ত হ‌য়ে‌ছে। কলেজটি পাশের হার ও শিক্ষার মা‌নের দিক অ‌নেক এ‌গি‌য়ে থাকার কার‌নে যথেষ্ট উন্নত ব‌লে রাঙ্গামাটি জেলার এক অ‌নন্য ক‌লেজ হি‌সে‌বে প‌রি‌চিত হয়েছে। ২০১৮ সালের ১২ আগস্ট বাংলাদেশ শিক্ষা মন্ত্রণালয়ের একটি প্রজ্ঞাপনে দেশের ২৭১ টি কলেজ সরকারীকরণ করা হয়। সে সময় বাঘাইছড়ি উপজেলার কাচালং ডিগ্রী কলেজকেও সরকারীকরণ করে "কাচালং সরকারী কলেজ" নামে নামান্তরিত করা হয়।

শিক্ষক-শিক্ষিকা
---------------

* দেব প্রসাদ দেওয়ান, অধ্যক্ষ
* মোঃ নজরুল ইসলাম, উপাধ্যক্ষ

পরিচিতি
-------

রাঙ্গামা‌টি জেলার বাঘাইছ‌ড়ি এক অপরূপ সৌন্দর্যে ভরা একটি উপ‌জেলা। ১৯৮২ সা‌লে গ‌ড়‌ে ওঠা কাচালং ক‌লে‌জের সা‌থে বাঘাইছড়ির র‌য়েছ‌ে নি‌বিড় সম্পর্ক। অ‌নেক বছর ধ‌রে এই প্র‌তি‌ষ্ঠান‌টির মা‌ধ্যমে অ‌নেক ছাত্র অা‌লো ছ‌ড়ি‌য়ে‌ছে এ বাঘাইছ‌ড়ি‌ সহ সারা দেশজুড়ে। দে‌শের অতন্দ্র সীমান্ত প্রহরী বি‌জি‌বি ব্যাটা‌লিয়‌নের পরই চো‌খে প‌ড়ে সুনিবিড় প‌রি‌বে‌শে প্র‌তিষ্ঠিত হওয়া কাচালং সরকারি ক‌লেজ। অার পা‌শে র‌য়ে‌ছে বি‌জি‌বি কর্তৃক প‌রিচা‌লিত অপরূপ সৌন্দ‌যের এই এগত্তর পার্ক। সব‌কিছু মি‌লে এক মনোরম পরিবেশের সা‌থে নি‌বিড় সর্ম্পকের সাথে মিশে আছে কলেজটি।

তথ্যসূত্র
---------
**কাজি কামাল আল-দীন হোসেন ইবনে মুইন আল-দীন আলী মায়বুদি** (ফার্সি: قادی کمال الدین حسین بن معین الدین علی میبدی), **কাদি হুসেন মায়বুদি** ( قادی حسین میبدی) নামে বেশি পরিচিত), তিনি ছিলেন একজন ইরানি পণ্ডিত এবং আক কয়ুনলুর অধীনে ইয়াজদ শহরের *কাজি* (বিচারক)। ১৫০৪ সালে সাফাভিদ শাহ (রাজা) প্রথম ইসমাইল (শা. ১৫০১–১৫২৪) এর বিরুদ্ধে বিদ্রোহে অংশ নেওয়ার পরে ব্যর্থ হওয়ায় তাকে মৃত্যুদণ্ড দেওয়া হয়েছিল (শা. ১৫০১–১৫২৪)।

জীবনী
-----

১৬৪৮ সালে মায়বুদির একটি কাজের পাণ্ডুলিপির কপি
মায়বুদি ১৪৪৯ সালে জন্মগ্রহণ করেন, তিনি সম্ভবত পার্শ্ববর্তী শহর ইয়াজদের পরিবর্তে দক্ষিণ ইরানের মায়বুদ শহরের অধিবাসী ছিলেন।  এলাকাটি তখন তৈমুরি সাম্রাজ্যের অংশ ছিল।  তিনি অভিজাত বংশোদ্ভূত একটি ধনী ও প্রভাবশালী পরিবারের অন্তর্ভুক্ত ছিলেন।  তিনি ছিলেন খাজা মুইন আল-দীন আলীর পুত্র, যিনি একজন বিশিষ্ট সমাজসেবী এবং ইয়াজদের উজির।  জালাল আল-দীন দাভানির (মৃত্যু ১৫০৩) মতো বিশিষ্ট পণ্ডিতদের অধীনে অধ্যয়নের জন্য অল্প বয়সে, মায়বুদি শিরাজ চলে যান ।  ১৫০৪ সালে সাফাভিদ শাহ (রাজা) প্রথম ইসমাইল (শা. ১৫০১–১৫২৪) এর বিরুদ্ধে বিদ্রোহে অংশগ্রহণ করার পর ব্যর্থ হওয়ায় তাকে মৃত্যুদণ্ড দেওয়া হয়। (শা. ১৫০১–১৫২৪)।  তার এক পুত্র, মির্জা আবদ আল-রশিদ আল-মুনাজ্জিম বেঁচেছিলেন।

তার কাজ
-------

1. ***শরহ আল-হিদায়া***

```
(আসিরুদ্দিন আল-আবহারির বিখ্যাত ভাষ্য, সিএফ. ব্রাউন চতুর্থ খন্ড, পৃ. ৫৭: "মায়বদির ভাষ্য ... এখনও দর্শনের নতুনদের জন্য প্রিয় পাঠ্য-পুস্তক।. ")
```

1. ***শরহ-ই দিওয়ান-ই আলী ইবনে আবি তালিব*** (আলি ইবনে আবি তালিবের কবিতার ভাষ্য)। বইটি প্রকাশ করেছে মিরাস-ই মকতুব; চ্যাপ্টার-আই প্রথম সংস্করণ (২০০০), ১৯৯৮ সালে প্রকাশিত,আইএসবিএন ৯৭৮-৯৬৪-৬৭৮১-৩৯-৯ ,আইএসবিএন ৯৭৮৯৬৪৫৫৪৮৬৩৪
2. ***মুনশাআত*** আইএসবিএন ৯৬৪-৫৫৪৮-৬৩-২
3. ***জাম-ই গীতি-নুমা***
4. ***শারহুল কাফিয়াহ ফি আল-নাহ***
5. ***কাশফ আল-আসরার ওয়াউদ্দাত আল-আবরার*** (সাধারণের গোপনীয়তা এবং বিধানের উন্মোচন), কুরআনের একটি দশ খণ্ডের ফার্সি ভাষ্য ।

তথ্যসূত্র
---------

1. ↑  Pourjavady 2011।
2. 1 2 3 4 5 6  Dunietz 2015।
3. ↑  Dunietz 2020।

সূত্র
-----

* Dunietz, Alexandra (২০১৫)। *The Cosmic Perils of Qadi Ḥusayn Maybudī in Fifteenth-Century Iran*। Brill। আইএসবিএন 978-9004302310।
* Fleet, Kate; Krämer, Gudrun; Matringe, Denis; Nawas, John; Rowson, Everett (সম্পাদকগণ)। "Maybudī, Qāḍī Mīr Ḥusayn"অর্থের বিনিময়ে সদস্যতা প্রয়োজন। *Encyclopaedia of Islam, THREE*। Brill Online। আইএসএসএন 1873-9830। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Pourjavady, Reza (২০১১)। *Philosophy in Early Safavid Iran*। Brill। আইএসবিএন 978-9004191730।
জাপানে লাল স্পাইডার লিলি সুবুনের এবং শরতের আগমনের সংকেত বহন করে। অনেক জাপানি এ উপলক্ষে তাদের পূর্বপুরুষের সমাধিতে গিয়ে শ্রদ্ধা নিবেদনের মাধ্যমে শরতের এই আগমনকে উদযাপন করে থাকে।
বৌদ্ধদের ধর্মীয় উৎসবগুলো মধ্যে **ওহিগাঙ** বা **ওহিগান** (到彼岸) একটি; বিশেষ করে কিছু জাপানি সম্প্রদায় শরৎ ও বসন্ত উভয় বিষুবে এটি পালন করে। সপ্তাহব্যাপী এ উৎসবটি জাপানের প্রায় সকল বৌদ্ধ মঠে পালন করতে দেখা যায়। উৎসবটি বিষুবের তিন দিন পূর্বে শুরু হয়ে বিষুবের পরবর্তী তিন দিন পর্যন্ত চলে।

অষ্টম শতকের শোমু সাম্রাজ্যের সময় থেকে বিষুবের আগমন ঘোষণাকারী মোলায়েম আবহাওয়ার শুরুর পর থেকে এ ঐতিহ্য পালনের রেওয়াজ চলে আসছে। যেসব মানুষ সাধারণত ক্ষেতে কাজ করত তারা এ উপলক্ষে নিজেদের রীতিনিতির মূল্যায়ন এবং বৌদ্ধধর্ম অনুসরণের এক নতুন প্রচেষ্টা গ্রহণে অনেক অবসর সময় পেত। নির্দিষ্ট বৌদ্ধ ঐতিহ্য বা রীতিনীতির আলোকে জাপানি বৌদ্ধ মন্দিরগুলোতে এবং জাপানি মন্দিরগুলোর বাইরে অন্যত্রও কিছু বিশেষ উপাসনা পদ্ধতি আজকাল প্রায়ই দেখা যায়।

উৎপত্তি
-------

ব্যুৎপত্তিগতভাবে ওহিগাঙ শব্দটি *সানজু নদীর ওপাড়* রূপক শব্দগুচ্ছ থেকে এসেছে জাপানি বৌদ্ধ ঐতিহ্য অনুসারে যা ইহজীবন থেকে পারলৌকিক জীবনের পার্থক্য নির্দেশ করে। এটাও বলা হয় যে, ওহিগাঙ শব্দটি সংস্কৃত থেকে উৎপত্তি লাভ করেছে যার অর্থ *নির্বাণ লাভ*। আবার প্রাচীনকালে বৌদ্ধ দর্শন অনুসারে জ্ঞানার্জনের পথকে সুদূর পাড়ে ভ্রমণের সাথেও তুলনা করা হত। শব্দটি দ্বারা বৈশ্বিক বিশ্বকে ত্যাগের মাধ্যমে বোধির পরম অবস্থা অর্জনকে বোঝানো হলেও শব্দটি আদতে পূর্বপুরুষের সমাধি পরিদর্শনের একটি রেওয়াজে রূপান্তরিত হয়েছে। সমাধি পরিদর্শনের রীতিটি বৌদ্ধ ও শীন্টো ধর্মের সংমিশ্রণ বলে মনে করা হয়।

বংশানুক্রমিক শ্রদ্ধা
--------------------

*ওবন (お盆)* এর মত এ উৎসবেও জাপানিরা তাদের পূর্বপুরুষদের উদ্দেশ্যে শ্রদ্ধা নিবেদনের জন্য নিজ শহরে ফিরে আসে। এ সময় পূর্বপুরুষদের সমাধিস্থানগুলো পরিষ্কার পরিচ্ছন্ন করে খাদ্য ও ফুল নিবেদন করা হয় এবং প্রার্থনা ও বৌদ্ধ মন্ত্রের আবৃতি করা হয়। ওহিগাঙ উপলক্ষে সারা জাপানে ছুটি পালিত হয়। ফলে ব্যবসা-বাণিজ্য বন্ধ হয়ে যায়।

মূলসূত্র
--------

1. ↑  "Middle Way & Higan Service, Nichiren Shu Beikoku Betsuin"। ২০০৮-০৮-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৪-১০।
2. ↑  Ohigan, the little know tradition of visiting the graves  ওয়েব্যাক মেশিনে আর্কাইভকৃত ১৮ সেপ্টেম্বর ২০২০ তারিখে, 2015-09-20

* ‘‘Don’t Drown in Doubt’’, Reverend Earl Ikeda, September 21, 2018
soldiers marching down a road with a boy reaching for them*ওয়েট ফর মি, ড্যাডি*, চিত্রটি ধারণ করেন ক্লড পি. ডেটলফ
**ওয়েট ফর মি, ড্যাডি** হল ক্লড পি. ডেটলফের ধারণ করা একটি আলোকচিত্র যা ১৯৪০ সালের ১লা অক্টোবরে কানাডার নিউ ওয়েস্টমিনস্টারের কলম্বিয়া এভিনিউ-এর এইট স্ট্রিট থেকে ব্রিটিশ কলম্বিয়া রেজিমেন্টের সৈন্যদের মার্চ করার সময় ধারণ করা হয়েছিল। যখন ডেটলফ ছবিটি ধারণ করেছিলেন তখন ওয়ারেন *হোয়াইটি* বার্নার্ড দৌড়ে তার মায়ের কাছ থেকে তার পিতা প্রাইভেট জ্যাক বার্নার্ডের কাছে যাচ্ছিলেন। আলোকচিত্রটি বৈশ্বিকভাবে ব্যাপক সাড়া ফেলে এবং যুদ্ধের সময় পারিবারিক বন্ধন বুঝাতে ব্যবহার করা হত।

পটভূমি
------

১৯৩৯ সালের ২৬শে আগস্ট শনিবার হিটলার পোল্যান্ডকে হুমকি দেয় ও ডানজিগ শহরটি দাবী করে। ঐদিন সকাল ৪:১৫ মিনিটে ব্রিটিশ কলম্বিয়ার আঞ্চলিক রেজিমেন্ট কানাডীয় রাজধানী থেকে একটি কল পায় এবং তাদের মূল রেজিমেন্টের সাথে যোগাযোগ করতে বলা হয়। সৈন্যরা শহরের অরক্ষিত এলাকাগুলো টহল দিতে ছড়িয়ে পড়ে। ১৯৩৯ সালের ১০ই সেপ্টেম্বর কানাডীয় সংসদ নাৎসি জার্মানির বিরুদ্ধে যুদ্ধ ঘোষণা করে এবং একই মাসে নাৎসি বাহিনী পোল্যান্ড আক্রমণ করে। যখন অন্যান্য ইউনিটগুলোকে যুক্তরাজ্যে পাঠানো হয় তখন ব্রিটিশ কলম্বিয়া রেজিমেন্টকে কানাডার পশ্চিম উপকূলেই রেখে দেওয়া হয়। মাসের পর মাস শহরের বিভিন্ন জায়গায় খোঁড়াখুড়ি ও টহল দেওয়ার পর ১৯৪০ সালের ১লা অক্টোবর তাদেরকে গোপন যাত্রার জন্য নিউ ওয়েস্টমিনস্টারের রেল স্টেশনে যেতে বলা হয়।

মার্চ
-----

কানাডীয় আলোচচিত্রগ্রাহক ক্লড পি. ডেটলফ স্থানীয় পত্রিকার জন্য সৈন্যদের মার্চ করার চিত্র ধারণ করার জন্য এইট স্ট্রিটে চলে আসেন; যাতে তিনি পাহাড়ের পাদদেশ থেকে নেমে আসা সৈন্যদের পুরো দলটিকেই ধারণ করতে পারেন। ডেটলফ ছবি ধারণ করার জন্য প্রস্তুতি নিচ্ছিলেন তখনই তিনি লক্ষ্য করলেন একজন বালক (ওয়ারেন *হোয়াইটি* বার্নার্ড) রাস্তা দিয়ে দৌড়ে তার মায়ের কাছ থেকে তার পিতার কাছে যাচ্ছে। ডেটলফ বিলম্ব না করে চিত্রটি ধারণ করলেন এবং চিত্রটি অল্প সময়ের মধ্যেই সারা বিশ্বে ছড়িয়ে পড়ে; পরবর্তীতে এটি লাইফ সাময়িকীতেও স্থান পায়। যুদ্ধের সময় ব্রিটিশ কলম্বিয়ার প্রত্যেক বিদ্যালয়ের দেওয়ালে চিত্রটি টানানো থাকত।

তথ্যসূত্র
---------

1. 1 2  Davis, Chuck (২০১০)। "Wait For Me, Daddy"। The History of Metropolitan Vancouver। সেপ্টেম্বর ২, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৫, ২০১০।
2. ↑  "The Second World War 1939 – 1945"। The British Columbia Regiment (Duke of Connaught's Own) (RCAC)। ২০১০। ৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৫, ২০১০।
3. ↑  Lucas, Dean (জুলাই ৭, ২০১০)। "Wait for me, Daddy"। Famous Pictures। সংগ্রহের তারিখ সেপ্টেম্বর ৫, ২০১২।

বহিঃসংযোগ
---------

* Google Street View of photo's location
**বেগম কবিতা খানম** (জন্ম ৩০ জুন ১৯৫৭) হলেন বাংলাদেশের একজন সাবেক নির্বাচন কমিশনার ও সাবেক জেলা ও দায়রা জজ। ২০১৭ সালের ফেব্রুয়ারিতে দায়িত্ব নেয়া কবিতা খানম বাংলাদেশের প্রথম নারী নির্বাচন কমিশনার।

প্রারম্ভিক জীবন
---------------

কবিতা খানম ১৯৫৭ সালের ৩০শে জুন নওগাঁ জেলার সদর উপজেলার উকিলপাড়া গ্রামে জন্মগ্রহণ করেন। তার পিতার নাম বজলুল হক। বজলুল হকের ৪ ছেলে ও ৪ মেয়ের মধ্যে কবিতা চতুর্থ।

১৯৭২ সালে নওগাঁ সরকারি বালিকা উচ্চ বিদ্যালয়ে মাধ্যমিক সম্পন্ন করে তিনি নওগাঁ বিএমসি কলেজ থেকে ১৯৭৪ সালে উচ্চ মাধ্যমিক সম্পন্ন করেন। ১৯৭৭ সালে রাজশাহী বিশ্ববিদ্যালয় থেকে প্রাণিবিজ্ঞানে স্নাতক এবং ১৯৭৮ সালে স্নাতকোত্তর ডিগ্রী অর্জন করেন। ১৯৮১ সালে একই বিশ্ববিদ্যালয় থেকে এলএলবি ডিগ্রী অর্জন করেন।

কর্মজীবন
--------

কবিতা খানম বাংলাদেশ সিভিল সার্ভিস পরীক্ষায় তৎকালীন বিচার ক্যাডার এ যোগদান করে ১৯৮৪ সালের ২২ ফেব্রুয়ারিতে রাজশাহীর মুন্সেফ (বর্তমানে সহকারী জজ) পদে যোগ দেন। ১৯৯৪ সালে যুগ্ম জেলা জজ, ২০০০ সালে অতিরিক্ত জেলা জজ ও ২০০৬ সালে জেলা জজ হিসেবে পদোন্নতি লাভ করেন। তিনি রাজশাহী ছাড়াও চাঁপাইনবাবগঞ্জ জেলায় কর্মরত ছিলেন। ২০১৬ সালের ৩০ জুন মাসে রাজশাহী জেলার সিনিয়র জেলা ও দায়রা জজ হিসেবে অবসর গ্রহণ করেন।

২০১৭ সালের ১৫ ফেব্রুয়ারিতে কবিতা খানম, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।

ব্যক্তিগত জীবন
--------------

কবিতা খানম ব্যক্তিগত জীবনে রাজশাহীর চিফ মেট্রোপলিটন ম্যাজিস্ট্রেট মসিউর রহমান চৌধুরীর সাথে বিবাহ বন্ধনে আবদ্ধ হন। ২০১১ সালে তার স্বামী মৃত্যুবরণ করেন। এই দম্পতির দুই সন্তান (এক ছেলে এবং এক মেয়ে) রয়েছে।

তথ্যসূত্র
---------

1. ↑  "প্রথম নারী কমিশনার ইসিতে"। *NTV Online*। সংগ্রহের তারিখ ২০১৮-১২-০৩।
2. ↑  Pratidin, Bangladesh (২০১৭-০২-০৭)। "প্রথম নারী নির্বাচন কমিশনার কবিতা খানম - বাংলাদেশ প্রতিদিন"। *Bangladesh Pratidin*। সংগ্রহের তারিখ ২০১৮-১২-০৩।
3. 1 2 3 4  "দেশের প্রথম নারী নির্বাচন কমিশনার কবিতা খানম"। *The Daily Star Bangla*। ২০১৭-০২-০৭। সংগ্রহের তারিখ ২০১৮-১২-০৩।
4. 1 2 3 4 5  Pratidin, Bangladesh (২০১৭-০২-০৯)। "কবিতা খানমের বেড়ে ওঠা নওগাঁয় - বাংলাদেশ প্রতিদিন"। *Bangladesh Pratidin*। সংগ্রহের তারিখ ২০১৮-১২-০৩।
5. 1 2
6. 1 2 3  "পরবর্তী নির্বাচন কমিশনে যারা থাকছেন"। *BBC News বাংলা*। ২০১৭-০২-০৭। সংগ্রহের তারিখ ২০১৮-১২-০৩।
7. ↑  "নতুন ইসি গঠন, নেতৃত্বে নুরুল হুদা"। *NTV Online*। সংগ্রহের তারিখ ২০১৮-১২-০৩।

| * দে
* স
বাংলাদেশ সরকারের সীলমোহর বাংলাদেশ নির্বাচন কমিশন |
| --- |
| প্রধান নির্বাচন কমিশনার | 
* কে এম নুরুল হুদা

 |
| নির্বাচন কমিশনার | 
* মাহবুব তালুকদার
* রফিকুল ইসলাম
* কবিতা খানম
* শাহাদাত হোসেন চৌধুরী

 |
| সচিব | 
* মোহাম্মদ আলমগীর

 |
**ক: য়াদ** (ইংরাজী নাম: *Ko: Yad -A Silent Way*) হচ্ছে মঞ্জু বরা পরিচালিত মিসিং ভাষাতে নির্মিত ২০১৪ সালের একটি অসমীয়া চলচ্চিত্র। বিহু সংখ্যার সাদিনে প্রকাশিত অনিল পাঙ্গিং দ্বারা রচিত বহু পঠিত এবং উচ্চ প্রশংসিত ক: য়াদ নামের উপন্যাসটির আধারে এই ছবিটি নির্মিত হয়েছে। প্রখ্যাত চলচ্চিত্র পরিচালক মঞ্জু বরা এই উপন্যাসটির কাহিনী নিয়ে একি নামে মিসিং ভাষাতে ছবিটি নির্মান করেন।

পটভূমি
------

ক: য়াদ ছবিটির কাহিনীভাগে পৌকাম নামের চরিত্রটির জীবনে বহু বঞ্চনার সম্মুখীন হওয়ার পরে তাঁর জীবনের নিরাশা বর্ণিত হয়েছে। বয়স বেড়ে যাওয়ায় পৌকামের বাবা তাঁকে দিয়ে যাওয়া নৌকাটিকে ব্রহ্মপুত্র নদীর বুক থেকে খরি বুটলে জীবন নির্বাহ ব্যবস্থা করেন। ছবিটিতে পৌকামের ছেলেবৈলার দিন থেকে আরম্ভ করে বিবাহ, সন্তানের জন্ম এবং তারপরে বৃদ্ধাবস্থা পর্যন্ত তাঁর জীবনের কাহিনী বর্ণিত হয়েছে। নিজের পরিবারের জন্য হাঁড় ভাঙা পরিশ্রম করা পৌকামকে অবশ্য জীবনে তাঁর বন্ধুবর্গ, ঋণদাতা এবং নিজের সন্তানের থেকেই প্রবঞ্চনার মুখোমুখি হতে হয়। এমনকি শেষে নদীটিও তাঁকে বঞ্চনা করে।

অভিনয় শিল্পী
-------------

সেওয়ান সিং য়েইন, তরুলতা কুটুম, বিদুর মিলি, দিগন্ত পাঙ্গিং এবং অন্যান্য শিল্পী।

চিত্রগ্রহণ
----------

ক: য়াদের ২৫ দিনজোড়া চিত্রগ্রহণ ৪ জুলাই থেকে আরম্ভ হয়েছিল। ছবিটির প্রারম্ভিক চিত্রগ্রহণ দিচাংমুখ-এর এক মনোরম স্থানে হয়েছিল। ছবিটির সহকারী পরিচালকরূপে আছেন: লোহিত দত্ত, ফুল ডাউকা, ঘনশ্যাম কলিতা, রূপম চেতিয়া এবং দিবাকর পেগু। ছবিটির সম্পাদনা করেছিলেন এ শ্রীকর প্রসাদ। সঙ্গীত পরিচালনা করেডন থমাস কটুকাপল্লী। AAAS প্রডাকশনের ব্যানারে ছবিটি ৩৫ মিলিমিটার সিনেমাস্কোপে ড'লবি ডিজিটাল সাউন্ড প্রযুক্তি ব্যবহার করে নির্মাণ করা হয়েছে।  ছবিটির সাজ সজ্জার দায়িত্বে ছিলেন জীবন ডাউকা।

সাফল্য
------

ক: য়াদ চলচ্চিত্রটি সমালোচকদের উচ্চ প্রশংসা লাভ করেছিল।  বেঙ্গালুরু আন্তর্জাতিক চলচ্চিত্র উৎসবের ভারতীয় ছবি (চিত্রভারতী) বিভাগের বিচারক এস কে ভগবান বলেছিলেন যে, মঞ্জু বরার ছবি ক: য়াদ আসামের একটি ছোট গাঁওয়ের মিসিং মানুষের কাহিনী অতি সূক্ষ্মভাবে বর্ণিত পরিবেশের মধ্য দিয়ে সুন্দরভাবে প্রকাশ করেছে।

তথ্যসূত্র
---------

1. 1 2 3 4 5  "চেন্টিনেল কাকতত ক: য়াদ"। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "আসাম প'র্টেলত ক: য়াদ"। ২১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "অনলাইন শিবসাগরত ক: য়াদ"। সংগ্রহের তারিখ জানুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  "কলকাতা আন্তর্জাতিক চলচ্চিত্র উৎসবের ওয়েবসাইটত ক: য়াদ"। ২২ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "মঞ্জু বরার অফিছিয়েল ওয়েবসাইট"। ৩ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "ক: য়াদর প্রশংসা"। ১৮ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কাট্টাইকুট্টু** হল দক্ষিণ ভারতের তামিলনাড়ু রাজ্যে অনুশীলিত একটি গ্রামীণ থিয়েটারের ধরন। ঐতিহ্য অনুসারে শুধুমাত্র পুরুষ অভিনেতারাই গান, অভিনয় এবং নৃত্য করে। এবং সঙ্গীতজ্ঞরা তাদের সাথে হারমোনিয়াম, *মৃদঙ্গ* এবং *মূকাভিনয়* দিয়ে সঙ্গত করে। **টেরুকুট্টু** এবং কাট্টাইকুট্টু শব্দদুটি প্রায়শই একের বদলে অন্যের জায়গায় ব্যবহৃত হয়। তবে, ঐতিহাসিকভাবে শব্দ দুটি পৃথক বলেই মনে হয়, অন্ততপক্ষে কিছু গ্রামে, দুটি ভিন্ন ধরনের প্রদর্শনের মধ্যে: যেখানে *টেরুকুট্টু* বলতে গ্রামের দেবতার মরিয়াম্মানের শোভাযাত্রায় অংশ নেওয়া দুজন অভিনেতার সচল অভিনয়কে বলা হয়, *কাট্টাইকুট্টু* বোঝায় সারা রাতব্যাপী, একটি নির্দিষ্ট স্থানে প্রায় পনেরজন অভিনেতা এবং সংগীত শিল্পীর মিলিত পরিবেশনাকে।

ইতিহাস
------

কাট্টাইকুট্টু নামটি এসেছে *কাট্টাই* শব্দ থেকে, যেটি অভিনয়ের সময় অভিনেতাদের দ্বারা পরিধান করা বিশেষ অলঙ্কারগুলি বোঝায়; *কুট্টু* বলতে বোঝায় থিয়েটারকে। দর্শকেরা অভিনেতাদের মস্তকাবরণের আকার এবং তাদের সাজসজ্জা থেকে বিভিন্ন চরিত্রকে চিনতে পারে।

কাট্টাইকুট্টু বহু বছর ধরে গ্রামীণ তামিলনাড়ুতে প্রদর্শিত আসছে। ১৯৯০ সালের নভেম্বরে, কাট্টাইকুট্টু অভিনেতা পেরুংগাট্টু *পি. রাজগোপাল*এর উদ্যোগে সতেরোটি গ্রামীণ অভিনেতা ও সংগীতশিল্পী মিলে তামিলনাড়ুর কাঞ্চীপুরম শহরে তাঁদের থিয়েটার প্রচারের জন্য একটি সংস্থা প্রতিষ্ঠা করেছিলেন। তাঁরা কাট্টাইকুট্টু নামটি ব্যবহার করে সম্মিলিতভাবে এই তৃণমূল স্তরের সংঘের নাম দিয়েছিলেন *তামিলনাড়ু কট্টাইকুট্টু কলাই ভালারকি মুন্নেরা সংঘম*। তাঁরা শুধুমাত্র *কুট্টু* বা *টেরুকুট্টু* নাম ব্যবহার করেন নি। আনুষ্ঠানিকভাবে নিবন্ধিত এই সংঘের মূল লক্ষ্যগুলি ছিল কাট্টাইকুট্টুকে প্রচার করা, নিজস্ব অধিকারে এটিকে একটি থিয়েটারের ধরন হিসাবে প্রতিষিত করা এবং পেশাদার অভিনেতাদের আগ্রহ আরও বাড়ানো। কুড়ি বছরেরও বেশি আগে এর সূচনার পর থেকেই, এই সংঘ বেশ কয়েকটি কার্যক্রম সহ একটি ছাতা সংগঠনে পরিণত হয়েছে। তাদের কার্যকলাপের মধ্যে রয়েছে তরুণ, প্রতিভাবান কাট্টাইকুট্টু অভিনয় শিল্পীর ভবিষ্যত প্রজন্মকে শিক্ষণ এবং প্রশিক্ষণ দেওয়া (*কাট্টাইকুট্টু গুরুকুলম*), গ্রামীণ বালিকা এবং নারীর জন্য এই থিয়েটারের দরজা খুলে দেওয়া, একটি বার্ষিক থিয়েটার উৎসবের আয়োজন করা এবং নতুন ও প্রায়শই অভিনব নাটক নির্মাণ। ২০০৯ সালে সংগঠনটির নাম সংক্ষিপ্ত করে *কাট্টাইকুট্টু সংঘ* করা হয়েছে।

তথ্যসূত্র
---------

1. ↑  Jackie Assayag (১৯৯৯)। *The Resources of history: Tradition, narration and nation in South Asia*। École française d'Extrême-Orient। আইএসবিএন 978-2-85539-607-1।
2. 1 2  Bruin, Hanne M de (১৯৯৯)। *Kattaikkuttu: The flexibility of a south Indian theatre tradition*। E. Forsten। পৃষ্ঠা 85–99। আইএসবিএন 978-90-6980-103-2। ওসিএলসি 42312297।
3. ↑  Bruin, Hanne M. de (২০০০)। "Naming a theatre in Tamil Nadu"। *Asian Theatre Journal*। **17** (1): 98–122। ডিওআই:10.1353/atj.2000.0001।

আরো পড়ুন
---------

Frasca, Richard Armando (১৯৯০)। *Theatre of the Mahabharata: terukkuttu Performances in South India*। University of Hawaii Press। আইএসবিএন 978-0-8248-1290-4। ওসিএলসি 21147946।

বহিঃসংযোগ
---------

* Kattaikkuttu Sangam

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি

 |
কাজী আবু জাফর সিদ্দিকী
**কাজী আবু জাফর সিদ্দিকী** (১৯৪০ - ১৬ অক্টোবর ২০১২) বাংলাদেশের আবৃত্তি শিল্পী ও সংস্কৃতিকর্মী। তিনি বাংলাদেশ টেলিভিশনের মহাপরিচালক ছিলেন। কাজী নজরুল ইসলামের বড় ছেলের নামানুসারে বাংলাদেশ সরকারের সংস্কৃতি বিষয়ক মন্ত্রণালয় প্রবর্তিত কাজী সব্যসাচী পুরস্কার এর প্রথম বিজয়ী সংস্কৃতি ব্যক্তিত্ব

প্রথমিক ও কর্মজীবন
------------------

জাফল সিদ্দিকীর ১৯৪০ সালে পশ্চিমবঙ্গের বর্ধমান জেলায় জন্মগ্রহণ করেন। তিনি ১৯৭০ দশকে পূর্ব পাকিস্তান টেলিভিশন কর্পোরেশনে সহযোগী পরিচালক হিসেবে প্রথম কর্মজীবন শুরু করেন। আবু জাফর সিদ্দিকী ৪০ বছরেরও বেশি সময় ধরে আবৃত্তি ও সংস্কৃতি পেশার সাথে সম্পৃক্ত ছিলেন। আবৃত্তি সংগঠন বঙ্গবন্ধু আবৃত্তি পরিষদ ও শব্দবৃত্তি সংগঠনের প্রতিষ্ঠাতা সভাপতি ছিলেন। বাংলাদেশ আবৃত্তি সমন্বয় পরিষদের উপদেষ্টা মণ্ডলির সদস্য ছিলেন। এর বাইরেও তিনি একাধিক সাংস্কৃতিক সংগঠনের সঙ্গে সম্পৃক্ত ছিলেন। তিনি বাংলাদেশ টেলিভিশনে প্রোগ্রাম এবং পরিকল্পনার পরিচালক হিসাবেও দায়িত্ব পালন করেন। ২০০৯ সালে তিনি এ টেলিভিশনের মহাপরিচালক হন। ২০১২ সালের ফেব্রুয়ারিতে তিনি পদ থেকে অবসর গ্রহণ করেন।।

### পুরস্কার

আবৃত্তিচর্চায় অবদানের জন্য ২০১১ সালে তাকে বাংলাদেশের সংস্কৃতি মন্ত্রণালয় কাজী সব্যসাচী পুরস্কারে ভূষিত করে। বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের আটাশতম আয়োজনে মিডিয়া বিভাগে আজীবন সম্মাননা (২০০৬-২০০৭) প্রদান করা হয়।

মৃত্যু
------

২০১২ সালের ১৬ অক্টোবর কাজী আবু জাফর সিদ্দিকী মৃত্যুবরণ করেন। তাকে জুরাইন কবরস্থানে দাফন করা হয়।

তথ্যসূত্র
---------

1. ↑  "আবু জাফর সিদ্দিকী আর নেই"। *bangla.bdnews24.com*। ২০২০-০২-২৮ তারিখে মূল থেকে আর্কাইভ করা। সংগ্রহের তারিখ ২০২০-০২-২৮।
2. ↑  "বিটিভির সাবেক ডিজি আবৃত্তিকার আবু জাফর সিদ্দিকী আর নেই"। *কালের কণ্ঠ*। সংগ্রহের তারিখ ২০২০-০২-২৮।
3. ↑  "Kazi Abu Zafar Siddique no more" [আবু জাফর সিদ্দিকী আর নেই]। *দ্য ডেইলি স্টার* (ইংরেজি ভাষায়)। ২০১২-১০-১৭। সংগ্রহের তারিখ ২০২০-০২-২৮।
4. ↑  জোয়াদ, আবদুল্লাহ (২০১০)। *বাংলাদেশের চলচ্চিত্র: পাঁচ দশকের ইতিহাস*। ঢাকা: জ্যোতিপ্রকাশ। পৃষ্ঠা ৪৮২।
5. ↑  "চলে গেলেন কাজী আবু জাফর সিদ্দিকী"। *www.prothom-alo.com*। ২০১২-১০-১৮ তারিখে মূল থেকে আর্কাইভ করা। সংগ্রহের তারিখ ২০২০-০২-২৯।
**কাজী এনামুল হাসান** এনডিসি বাংলাদেশ সিভিল সার্ভিসের একজন কর্মকর্তা। তিনি অর্থনৈতিক সম্পর্ক বিভাগে অতিরিক্ত সচিব ছিলেন। বর্তমানে তিনি ধর্ম বিষয়ক মন্ত্রণালয়ে সচিব হিসেবে দায়িত্ব পালন করছেন।

কর্মজীবন
--------

কাজী এনামুল হাসান বাংলাদেশ সিভিল সার্ভিসের একাদশ ব্যাচের একজন কর্মকর্তা। তিনি মাঠ প্রশাসন ও বিভিন্ন মন্ত্রণালয়ে কাজ করেছেন। দীর্ঘদিন তিনি প্রধানমন্ত্রী শেখ হাসিনার প্রয়াত জনপ্রশাসন উপদেষ্টা এইচ টি ইমামের একান্ত সচিব ছিলেন। তিনি অর্থনৈতিক সম্পর্ক বিভাগে অতিরিক্ত সচিব হিসেবে দায়িত্ব পালন করেছেন। ২০২১ খ্রিষ্টাব্দের অক্টোবর মাসে তিনি সচিব পদে পদোন্নতি লাভ করেন। বর্তমানে তিনি ধর্ম বিষয়ক মন্ত্রণালয়ে সচিব হিসেবে দায়িত্ব পালন করছেন।

তথ্যসূত্র
---------

1. ↑  "ধর্ম মন্ত্রণালয়ে যোগ দিলেন এনামুল হাসান"। *যুগান্তর*। ১ নভেম্বর ২০২১। সংগ্রহের তারিখ ২৮ জানুয়ারি ২০২৩।
2. ↑  "ধর্ম মন্ত্রণালয়ে নতুন সচিবের যোগদান"। *সমকাল*। ৩১ অক্টোবর ২০২১। সংগ্রহের তারিখ ২৮ জানুয়ারি ২০২৩।
3. ↑  "ধর্মসচিব হলেন কাজী এনামুল হাসান"। *নয়া দিগন্ত*। ১ নভেম্বর ২০২১। সংগ্রহের তারিখ ২৮ জানুয়ারি ২০২৩।
4. ↑  "ধর্ম সচিব পদে যোগ দিলেন কাজী এনামুল হাসান"। *বাংলা ট্রিবিউন*। ৩১ অক্টোবর ২০২১। সংগ্রহের তারিখ ২৮ জানুয়ারি ২০২৩। [*স্থায়ীভাবে অকার্যকর সংযোগ*]
**কম প্লাস্টিকের জলের বোতল** হলো এমন একটি জল ধারক বোতল যেটি একটি সাধারণ জলের বোতলের তুলনায় কম প্লাস্টিক ব্যবহার করে তৈরি, যা একই পরিমাণ জল ধারণ করতে পারে এবং পাতলা প্লাস্টিক দিয়ে তৈরি। এরকম কিছু বোতলে নিয়মিত বিভিন্ন কোম্পানির তৈরি পানির বোতলের তুলনায় অর্ধেকেরও কম প্লাস্টিক দিয়ে তৈরি করা হয়ে থাকে।

কম প্লাস্টিক দিয়ে তৈরি প্লাস্টিকের পানির বোতলের উৎপাদন গত কয়েক বছরে বেড়েছে।[] এর প্রধান কারণ কম প্লাস্টিকের বোতল তৈরি করা নিয়মিত বোতল উৎপাদনের চেয়ে বেশি সহজ, উৎপাদন সাশ্রয়ী এবং পরিবেশের জন্য কম ক্ষতিকর। বিপুল সংখ্যক জল ব্যবসা প্রতিষ্ঠানগুলি বা কোম্পানিগুলি এখন তাদের ১৬.৯ আউঞ্জের বোতলগুলির জন্য কম প্লাস্টিকের নকশা ব্যবহার করে থাকে।

পুনর্ব্যবহার
------------

কোম্পানিগুলি পুনর্ব্যবহারকেও বিবেচনায় নিয়েছে। পূর্বে যখন পানির বোতল ২৪টি প্যাকে কেনা হতো, তখন বোতলগুলোর চারপাশে একটি প্লাস্টিকের মোড়ক থাকতো এবং একটি কার্ডবোর্ডের ভিতও যু্ক্ত থাকতো। এই প্যাকেজিংটি পুনর্ব্যবহারযোগ্য ছিল না, তবে এখন কিছু জল কোম্পানি প্যাকেজিংটিকে সম্পূর্ণরূপে পুনর্ব্যবহারযোগ্য করে তুলেছে এবং কার্ডবোর্ডের ভিত্তিটিও বাদ দিয়েছে। পিচবোর্ড ভিত নির্মূল করায় বার্ষিক ২০ মিলিয়ন পাউন্ডের উপাদান সংরক্ষিত হয়। বোতলগুলিতে প্লাস্টিকের হ্রাস ৭৫ মিলিয়ন পাউন্ড অর্থের প্লাস্টিক সংরক্ষণ করে।

পাতলা প্লাস্টিকের বোতল পুনর্ব্যবহারযোগ্য করা কঠিন। ইউরোপে পিইটি বোতল পুনর্ব্যবহার করার গড় ফলন ২০১১ থেকে ২০১৭ সালের মধ্যবর্তীকালে ৭৩% থেকে ৬৩% এ নেমে এসেছে। পুনর্ব্যবহার প্রক্রিয়া চলাকালীনে কম প্লাস্টিকের বোতলগুলিকে পুনর্ব্যবহারযোগ্য স্তূপগুলিতে উচ্চ আর্দ্রতার জন্য এবং পাতলা প্লাস্টিকের স্তর তৈরি করার জন্য দায়ী করা হয়।

প্লাস্টিকের পরিবর্তে অন্য কিছু প্রতিস্থাপন
------------------------------------------

জল পরিবহনের জন্য সস্তা ও অ-প্লাস্টিকের পাত্র তৈরিতে অনেক বাণিজ্যিক প্রচেষ্টা চলছে। ২০০৯ সালে ইকোলজিক ব্র্যান্ডস ইনকর্পোরেটেড একটি জলের বোতল প্রকাশ করেছিল যা বাঁশ বা খেজুর পাতার মতো পুনর্ব্যবহারযোগ্য, টেকসই শীট স্টকের সংমিশ্রণ ব্যবহার করে তৈরি করা হয়েছিল। নকশাটি ২০০৯ সালের জন্য ইনোভিকের নেক্সট বিগ থিং অ্যাওয়ার্ডে অন্তর্ভুক্ত হয়েছিল। সংস্থাটি তখন থেকে একটি কাগজের জগ তৈরি করেছে যা দুধ এবং ডিটারজেন্টের মতো তরলগুলির জন্য পুনর্ব্যবহারযোগ্য প্লাস্টিকের ধারক হিসাবে ব্যবহার করা যেতে পারে।

আরও দেখুন
---------

* ভোজ্য জলের বোতল

তথ্যসূত্র
---------

1. ↑  স্টিভেনসন, শেঠ (১৯ জুন ২০১২)। "Why Are Poland Spring Bottles So Crinkly? They Used To Be Much Sturdier."। *Slate Magazine* (ইংরেজি ভাষায়)। সংগ্রহের তারিখ ১৩ নভেম্বর ২০১৯।
2. ↑  কার্লন, John (১৭ জুলাই ২০১৭)। "Thinner bottles make for worse PET recyclate, says Plastic Recyclers Europe"। *British Plastics and Rubber* (ইংরেজি ভাষায়)। সংগ্রহের তারিখ ১৩ নভেম্বর ২০১৯।
3. ↑  Next Big Thing Award home page

টেমপ্লেট:মোড়কীকরণ
**ককাদেউতার হাড়** (ইংরাজী: Kakadeutar Harh) অসমীয়া ঔপন্যাসিক তথা শিশু সাহিত্যিক নবকান্ত বরুয়ার একটি আর্থ-সামাজিক উপন্যাস। কপিলীপরীয়া কবিরূপে পরিচিত নবকান্ত বরুয়া ১৯৭৪ সালে প্রকাশিত উপন্যাসটির জন্য ১৯৭৫ সালে সাহিত্য অকাডেমি পুরস্কার লাভ করেন। *মণিদীপ* পত্রিকার পাতায় উপন্যাসটির আরম্ভ করেছিলেন। উপন্যাসটিতে লেখক একজন আইতার মুখে বৈবাহিক সম্বন্ধ গড়তে চাওয়া দুটি পরিবারের প্রায় দুশ বছরের আগের এক সম্পর্কের কথা বর্ণনা করেছেন যেখানে আহোম রাজার বিষয়বাব খোয়া দুই বিপরীত মেরুর চরিত্র ভোগাই বরুয়া এবং বাখর বরার মধ্যে ক্ষমতা এবং আত্মাভিমান নিয়ে সংঘাতর সৃষ্টি হয়েছে। এই সংঘাতের ফলে পারিবারিক অশান্তির সাথে সামাজিক অস্থিরতারও সৃষ্টি হয়েছে এবং এটিই ক্রমশ দুজন বিষয়াকে গ্রাস করে ফেলেছে। ঔপন্যাসিকের নিজের ভাষায়:

> মোর বোধেরে এইটি নায়ক এবং খলনায়ক নোহোবা এখন উপন্যাস। ইয়াত যেন কেন্দ্রীয় চরিত্র 'সময়'।
> 
> — নবকান্ত বরুয়া (লেখকর এষার, ককাদেউতার হাড়)

ইতিমধ্যে উপন্যাসটির বেতার এবং মঞ্চ প্রযোজনা হওয়ার সাথে এটি হিন্দী এবং মালয়ালম ভাষাতেও অনূদিত হয়েছে।

চরিত্রসমূহ
----------

* ভোগাই (ভোগেশ্বর) বরুয়া - মূল চরিত্র। জয়ধ্বজ সিংহর সময় থেকে আহোম রাজার বিষয়বাব খোয়া পরিবারের আত্মাভিমানী লোক।
* বাখর বরা - অন্যতম প্রধান চরিত্র। কম সময়ের মধ্যে রাজার বিষয়বাব পেয়ে অহং ভাব দেখানো এক লোক।
* মাসিন্দ্রী - বাখর বরার ভগ্নী, ভোগাই বরুয়ার সহধর্মিনী।
* সুমলা - মাসিন্দ্রী এবং ভোগাইর কন্যা।

* বর্হমচরীয়া - ভোগাই বরুয়ার ঘরের পুরণি লগুয়া।
* ক'লামন - এক কুমার যে বাখরের মৃত্যুর পরে তাঁর পরিবারকে আশ্রয় দেয় এবং পলুয়ায় পাঠায়।
* হাফিজুর হাজারিকা - ফার্সি পঢ়া বুঢ়া আপ নামে পরিচিত হাজারিকা বাব খোয়া একজন বিষয়া।
* আইতা - কাহিনীর বর্ণনাকারী। তাঁর মুখে ঔপন্যাসিক অতীত রোমন্থনের ছলে কাহিনীটি বর্ণনা করেছেন।

কাহিনী সারাংশ
-------------

উপন্যাসটিতে কাহিনীকার ভাইয়ের বিয়ের কথা নিয়ে আইতাকের কাছে যায়। মেয়ের বাড়ির কথা শুনে তিনি সেই ঘরের মেয়েকে আনতে হাক দেন। এর কারণ জানতে চাইলে আইতাক একটি ভয়লাগা সাধুর মতো ইতিহাসের এক দাগলাগা অধ্যায়ের কথা বলতে থাকেন।

তথ্যসূত্র
---------

1. ↑  "সাহিত্য অকাডেমি পুরস্কার বিজয়ী অসমীয়াসকলর তথ্য"। সাহিত্য অকাডেমি। ৭ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৯ মে ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  লেখকর এষার, ককাদেউতার হাড়
**কাঠমন্ডু উপত্যকা** (নেপালি: काठमाडौं उपत्यका), হলো নেপালে অবস্থিত এমন এক স্থান যেখানে এশিয়ার প্রাচীন সভ্যতার নিদর্শন পাওয়া যায় ৷ এখানে প্রায় ১৩০ টি ভাষ্কর্য আছে ও হিন্দু ও বৌদ্ধের বহু ধর্মীয় নিদর্শন আছে ৷ এই উপত্যকাতেই সাতটি ওয়ার্ল্ড হেরিটেজ সাইট রয়েছে ৷

ঐতিহাসিকদের মতে, এই উপত্যকা ও তার আশপাশের স্থানগুলো নিয়ে একত্রে *নেপাল মন্ডল*  গঠিত হয় ৷ পনের শতকের আগ পর্যন্ত ভক্তপুর এটার রাজধানী ছিল ৷ এরপর কাঠমন্ডু ও পাঠান নামে দুটি আলাদা রাজধানী গঠিত হয় ৷ গোর্খা রাজাদের দ্বারা উপত্যকাটি দখল হওয়ার পর পুনরায় উপত্যকাটিকে গোর্খা রাজত্বের রাজধানী ঘোষণা করা হয় ৷ এই শাসনামলে স্থানটির উল্লেখযোগ্য পরিবর্তন সাধিত হয় ৷

কাঠমন্ডু উপত্যকা নেপালে অন্যতম উন্নত ও জনবসতিপূর্ণ স্থান ৷ স্থানটিতে বিভিন্ন অফিস ও সদরদপ্তর অবস্থিত ৷ এটি নেপালের অর্থনৈতিক কেন্দ্র হিসেবেও পরিচিতি লাভ করছে ৷ ভ্রমণপিপাসুদের কাছে খুবই জনপ্রিয় স্থান কাঠমন্ডু উপত্যকা ৷ অনন্য স্থাপত্য, দৃষ্টিনন্দন পরিবেশ ও সংস্কৃতি সকলকে মুগ্ধ করে ৷

২০১৫ সালে ভূমিকম্পে উপত্যকাটি ক্ষতিগ্রস্ত হয় ৷  ভূমিকম্পে হাজার হাজার মানুষের মৃত্যু হয় ও বহু ভবন ধ্বংসপ্রাপ্ত হয় ৷

নামকরণ
------

কাঠমান্ডু দরবার ক্ষেত্র যার সংস্কৃত ভাষায় বলা হয়  *কাষ্ঠ মন্ডপ্*  এর নামানুসারে কাঠমন্ডু শহরের নামকরণ করা হয় ৷ ২০১৫ সালের ভূমিকম্পে এটি ক্ষতিগ্রস্ত হয় ৷ এখানের একটি অনন্য মন্দির *মারু সাত্তল*  ৷ মন্দিরটি ১৫৯৬ সালে রাজা লক্ষ্মীনারায়ণ সিংহ মাল্লা নির্মাণ করেন। পুরো স্থাপনার ভেতরে কোনো লোহার ভিত্তি এমনকি লোহার টুকরারও ব্যবহার নেই। সম্পূর্ণ মন্দিরটা কাঠের তৈরী।প্রচলিত আছে যে দ্বিতলবিশিষ্ট প্যগোডাটি ১টি গাছের গুড়ি দিয়ে তৈরী হয়েছিল।

তথ্যসূত্র
---------

1. ↑
2. ↑  Slusser, Mary (1982). *Nepal Mandala: A Cultural Study of the Kathmandu Valley.* Princeton University. আইএসবিএন ৯৭৮-০-৬৯১-০৩১২৮-৬. Page vii.
3. ↑  "Nepal Disaster Risk Reduction Portal"। Government of Nepal। সংগ্রহের তারিখ ৫ মে ২০১৫।

বহিঃসংযোগ
---------


উইকিভ্রমণে ***কাঠমান্ডু উপত্যকা*** সম্পর্কিত ভ্রমণ নির্দেশিকা রয়েছে।

* UNESCO – কাঠমান্ডু উপত্যকা


উইকিমিডিয়া কমন্সে **কাঠমান্ডু উপত্যকা** সংক্রান্ত মিডিয়া রয়েছে।

টেমপ্লেট:কাঠমান্ডু জেলা
ব্রহ্মা তার ডান হাতে কমন্ডলু ধারণ করেছেন
ধাতব কমন্ডলু, সাধু দ্বারা ধারণ করা হয়।
**কমণ্ডলু** (সংস্কৃত: कमण्डलु) হল আয়তাকার জলের পাত্র, যা ভারতীয় উপমহাদেশ থেকে উদ্ভূত, শুকনো লাউ (কুমড়ো) বা নারকেলের খোসা, ধাতু, কমণ্ডলতরু গাছের কাঠ দিয়ে তৈরি, বা কাদামাটি থেকে, সাধারণত হাতল দিয়ে এবং কখনও কখনও থলি দিয়ে। 

হিন্দু তপস্বী বা যোগীরা প্রায়শই পানীয় জল সংরক্ষণের জন্য এটি ব্যবহার করে। জল-ভরা কমণ্ডলু সরল ও স্বয়ংসম্পূর্ণ জীবনের প্রতিনিধিত্ব করে।

হিন্দু মূর্তিবিদ্যায়ও কমণ্ডলু ব্যবহার করা হয়, তপস্বী বা জলের সাথে সম্পর্কিত দেবতাদের চিত্রণে। এইভাবে, এটিকে হিন্দুধর্মে তপস্বীতার প্রতীক হিসেবে দেখা হয়। জৈন সন্ন্যাসীরা এবং কিছু বোধিসত্ত্বের বর্ণনায়ও কমণ্ডলু ব্যবহার করেন।

তথ্যসূত্র
---------

1. ↑  Shankarachrya’s ashtotaram
2. ↑  Radha, Swami Sivananda (১৯৯২)। *Kundalini Yoga*। Motilal Banarsidass। পৃষ্ঠা 357। আইএসবিএন 9788120808126। সংগ্রহের তারিখ ২০০৮-০৮-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  p.40
3. ↑  Sanatana Dharma for Kids: Hindu Trinity: Brahma - Sarasvati

বহিঃসংযোগ
---------


উইকিমিডিয়া কমন্সে **কমণ্ডলু** সংক্রান্ত মিডিয়া রয়েছে।
**কক্সবাজার সাংস্কৃতিক কেন্দ্র** বাংলাদেশের কক্সবাজার জেলার, কক্সবাজার সদর উপজেলায় অবস্থিত। কক্সবাজার অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৮৫ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ ইনস্টিটিউটটি প্রতিষ্ঠা করা হয়।

ইতিহাস
------

১৯৭৮ সালে রাঙামাটিতে *উপজাতীয় সাংস্কৃতিক ইনস্টিটিউট* প্রতিষ্ঠার ফলে অন্যান্য জেলায় ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণের প্রয়োজনীয়তা দেখা দেয়। এরই পরিপ্রেক্ষিতে শিক্ষা মন্ত্রণালয়ের (তৎকালীন ক্রীড়া ও সংস্কৃতি বিভাগ) প্রশাসনিক নিয়ন্ত্রণে ১৯৮৫ সালে কক্সবাজারে ইনস্টিটিউটের একটি আঞ্চলিক কার্যালয় গঠন করা হয়। ১৯৯৪ সালে সংস্কৃতি বিষয়ক মন্ত্রণালয়ের নিয়ন্ত্রণাধীন সংস্থা হিসেবে একটি স্বতন্ত্র উপজাতীয় সাংস্কৃতিক ইনস্টিটিউট স্থাপন করে ইনস্টিটিউটটিকে প্রধান কার্যালয়ে রূপান্তর করে নাম পরিবর্তন করে রাখা হয় *কক্সবাজার সাংস্কৃতিক কেন্দ্র*। ২০১০ সালে *ক্ষুদ্র নৃগোষ্ঠী সাংস্কৃতিক প্রতিষ্ঠান আইন* কার্যকর হওয়ার পর থেকে প্রতিষ্ঠানটি এই আইনের অধীনে পরিচালিত হচ্ছে।

কার্যক্রম
---------

### প্রশিক্ষণ

1. সাধারণ সঙ্গীত
2. উপজাতীয় সঙ্গীত
3. তাঁত বুনন ও পোষাক তৈরি প্রশিক্ষণ
4. নৃত্য
5. নাট্য
6. কবিতা আবৃত্তি ও প্রমিত উচ্চারণ
7. চিত্রাঙ্কন

### গবেষণা, প্রকাশনা ও গ্রন্থাগার

1. ক্ষুদ্র নৃগোষ্ঠীর ভাষা শিক্ষা কোর্স
2. ক্ষুদ্র নৃগোষ্ঠীর দুষ্প্রাপ্য সামগ্রী ও প্রত্নবস্তু সংগ্রহ

আরও দেখুন
---------

* সংস্কৃতি বিষয়ক মন্ত্রণালয়
* বাংলাদেশের জাতিগোষ্ঠী
* কক্সবাজার জেলা

তথ্যসূত্র
---------

1. ↑  "কর্মকর্তাবৃন্দ"। *বাংলাদেশ জাতীয় তথ্য বাতায়ন*। ৪ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০২৩।
2. 1 2  "ইতিহাস, ক্ষুদ্র নৃগোষ্ঠীর সাংস্কৃতিক ইনস্টিটিউট"। *coxculturecenter.portal.gov.bd*। ২০২২-১১-১৫ তারিখে মূল থেকে আর্কাইভ করা। সংগ্রহের তারিখ ২০২২-১১-০৪।
3. ↑  "ক্ষুদ্র নৃগোষ্ঠী সাংস্কৃতিক প্রতিষ্ঠান আইন"। *bdlaws.minlaw.gov.bd*। ২০২২-১১-১৪ তারিখে মূল থেকে আর্কাইভ করা। সংগ্রহের তারিখ ২০২২-১১-০৪।
**কাজী জহিরুল কাইয়ুম** হলেন বাংলাদেশের একজন প্রাক্তন রাজনীতিক, যিনি কুমিল্লা জেলার চৌদ্দগ্রাম থেকে নির্বাচিত মহান জাতীয় সংসদ সদস্য ও গণপরিষদ সদস্য ছিলেন। বাংলাদেশের স্বাধীনতা যুদ্ধের তিনি একজন বীর মুক্তিযোদ্ধা। তিনি বাংলাদেশের অষ্টম প্রধানমন্ত্রী কাজী জাফর আহমেদ এর চাচা।
চৌদ্দগ্রাম চিওয়ার কাজী জহিরুল কাইয়ুম বাচ্ছু মিয়ার কথা কে না জানে! বোধে বিশ্বাসে বঙ্গ বন্ধুর একেবারে কাছের লোক ছিলেন। বিশিষ্ট শিল্পপতি নয় শুধু, তিনি তুখোয় রাজনীতিবিদও ছিলেন।

দানশীল এ ব্যক্তির মনটা ছিল বিশাল সমুদ্রের মত। এদের জীবন থেকে শিক্ষা নেয়া ঘটনাবহুল বিষয়গুলো আজও প্রেরণা যোগায়। ভেবে বিমোহিত হই।

চিওড়া বাজার, কলেজ, মাদ্রাসা সহ কুমিল্লা জেলায় এদের অবদানের ফিরিস্তি শেষ করার মত নয়। অনেক দিন আগের কথা। চিওড়া বাজারে গোস্ত বিক্রেতাদের সাথে কাজী বাড়ীর ছেলেদের সাথে অনাকাঙ্খিত ঘটনা ঘটে গেল। কাজীদের স্বত্তাধিকারী বাজারে খেটে খাওয়া এসব দরীদ্র মানুষগুোলোর হাতে অভিজাত্ পরিবারের ছেলেগুলোকে বাজারে এ ভাবে মার খেতে দেখে সবাই বিস্মিত হয়েছে।

এক কথায়, কসাই নামের এ লোকগুলোর হাতে জহিরুল কাইয়ুমের বাড়ীর লোকজন সিরিয়াস মার খাওয়া মানেই মান ইজ্জত সব জলে যাওয়া। হয়েছেও তাই। সবার মুখে একই গুঞ্জন। রাগে ক্ষোভে কাজী বাড়ীর লোকজন অগ্নীস্মম্মা। দেখে মনে হল কসাইদের সবাইকে মেরে জেলে পুরে দেবে। এটি ওদের জন্য এক ঘণ্টার ব্যপার।

চিওড়ার কুরী পুকুর পাড়ে গড়ে তোলা বসতবাড়ীর এ লোকগুলো কাজী জহিরুল কাইয়ুমের জায়গা জমি চাষ করে দিনযাপন করে। এমনকি অনেকেই তার মালিকানাধিন কুমিল্লা হালিমা টেক্সটাইল মেইলে চাকরি করত।

ঘটনা অনেকটা বিস্ফোরম্মুখ। বড় ধরনের একটি ঘটনা ঘটে যাওয়ার শেষ প্রান্তে। শায়েস্তা করার জন্য কাজী জহিরুল কাইয়ুমকে খবর দেয়া হল। তিনি আসলেন। সবার সাথে মত বিনিময় করলেন। সবাই ভেবেছিল, এ দোর্দন্ড প্রতাপশালী শিল্পপতি কিছু একটা করেই ছাড়বে।

কাইয়ুম সাহেব দুপক্ষের কিছূ মুরব্বীকে নিয়ে বসলেন। বন্ধ দুয়ারে আলোচনা। কিছুক্ষণ পর ঘটনা শেষ। তিনি কোন এ্যাকশান না নিয়ে সমাধানের পথটাই এঁকে দিলেন।

কাজীর স্বজনদের আত্মীয়রা রাগে ক্ষোভে ফেটে পড়ল। অনেকটা বিদ্রোহের মত। সবার শ্রদ্ধেয় মুরব্বী ও দেশের বড় মাপের নেতা কাজী সাহেব এবার বাড়ীর লোকদের নিয়ে বসলেন। তিনি বলতে লাগলেন

- দ্যাখ। এরা গরীব। আমাদের জায়গা জমি চাষ করে খায়। এদের রক্তের ধ্বমনিতে আমার অনুদানের অনুকনা প্রবাহিত হচ্ছে। এরা আমার ভিটে মাটিতে ঘর করে ঘূমায়। আমি ইচ্ছে করলে এখনিই ওদের শেষ করে দিতে পারি। কিন্তু সামান্য হিংসার বহিপ্রকাশই কি সব সমস্যার সমাধান?

এদের শিক্ষা দেবার জন্য কিংবা প্রতিহিংসার বশবর্তী হয়ে কাজী বাড়ীর লোকেরা এ প্রতিশোধটি নিয়ে বসলে আমাদের অর্জিত অতীতের সব অর্জন ধূলোয় মিশে যাবে। ওরাও কাল থেকে তোমাদেরকে পথে প্রান্তরে খুন করবে। তাহলে এদের মাঝে আর আমাদের মাঝে পার্থক্যটা কোথায় থাকল?... কাজেই তোমরা কোনটা চাও।

..কাজী জহিরুল কাইয়ুমের এ মহানুভবতা, ক্ষমা কিংবা বিশাল মনের অভিব্যক্তি যেন খেটে খাওয়া এ দরীদ্র মানুষগুলোকে আজীবনের জন্য অনুগত করে দিল। ওরা আবারও হেরে গেল এ মহান নেতার রাজনীতি আর মহানুভবতার কাছে। এলাকার মানুষেরাও ভাবতে শূরু করল -

শিক্ষাক্ষেত্রে অবদান
--------------------

কাজী জহিরুল কাইয়ুম ১৯৬৯ সালে চিওড়া সরকারি কলেজ প্রতিষ্ঠা করেন, যা কুমিল্লা জেলার চৌদ্দগ্রাম উপজেলায় অবস্থিত।

তথ্যসূত্র:
----------

1. ↑
ছাই রঙের জন্য ধূসর দেখুন।
ক্যাম্পফায়ারের পর অবশিষ্ট ছাই
**কাঠের ছাই** হলো কাঠ পোড়ানোর পর অবশিষ্ট গুঁড়ো, ঘরে ফায়ারপ্লেস, মাটির চুলা বা শক্তি-উৎপাদক কারখানায় তা দেখা যায়। মালিরা বাগানে পটাশের উৎস হিসেবে ছাই ব্যবহার করে।

ব্যবহার
-------

### সার

কাঠের ছাই জৈব সার রূপে মাটির পুষ্টি উপাদান বৃদ্ধি করতে ব্যবহার করা যায়। এক্ষেত্রে ছাই পটাশিয়াম ও ক্যালসিয়াম কার্বনেটের উৎস হিসেবে কাজ করে। দ্বিতীয় যৌগটি মাটির অম্লত্ব প্রশমনে ক্ষারক রূপে কাজ করে থাকে।

কাঠের ছাইকে জৈব জলচাষ দ্রবণে পরিষ্কারক হিসেবে ব্যবহার্য যা ক্যালসিয়াম, পটাশিয়াম, ম্যাগনেসিয়াম ও ফসফরাস-সমৃদ্ধ অজৈব যৌগসমূহকে প্রতিস্থাপিত করে।

#### জৈবসার

ছাই সাধারণত বর্জ্যভূমিতে ফেলা হয়, কিন্তু কাজটায় বেশ খরচ হওয়ায় এর বদলে প্রকৃতিবান্ধব বিকল্প, যেমন কৃষি ও বনায়নে জৈবসার হিসেবে ব্যবহার করা জনপ্রিয় হয়ে উঠছে। কাঠের ছাইয়ে প্রচুর পরিমাণ চার থাকার কারণে একে গন্ধ-নিয়ন্ত্রণকারী রূপে ব্যবহার করা যায়, বিশেষত জৈবসার তৈরির প্রক্রিয়ায়।

### মৃৎশিল্প

সিরামিক গ্লেজে কাঠের ছাই ব্যবহারের ইতিহাস অনেক দীর্ঘ, বিশেষত চীনা, জাপানি, কোরীয় ঐতিহ্যে, যদিও এখন অন্যান্য মৃৎশিল্পীরাও তা ব্যবহার করে। এটা ফ্লাক্স হিসেবে কাজ করে, গ্লেজের গলনাঙ্ক কমায়।

### সাবান

কাঠের ছাই থেকে সরাসরি পটাশিয়াম হাইড্রোক্সাইড বানানো যায় এবং একে বলে কস্টিক পটাশ বা লাই। এই বৈশিষ্ট্যের কারণে পুরনোকাল হতেই কাঠের ছাই দিয়ে সাবান তৈরির চল রয়েছে। গ্রামবাংলায় বাসনকোসন ধুতে সরাসরি ছাই ব্যবহার করা হয়।

### বায়োলিচিং

ectomycorrhizal ছত্রাক *Suillus granulatus* এবং *Paxillus involutus* কাঠের ছাই থেকে উপাদান সংশ্লেষণ করতে পারে।

আরও দেখুন
---------

* Ash burner
* তলানি ছাই
* চারকোল
* Fly ash
* পটাশ

তথ্যসূত্র
---------

1. ↑
2. ↑  Sholto Douglas, James (১৯৮৫)। *Advanced guide to hydroponics: (soiless cultivation)*। London: Pelham Books। পৃষ্ঠা 345–351। আইএসবিএন 9780720715712।
3. ↑  Demeyer A, Voundi Nkana JC, Verloo MG (২০০১)। "Characteristics of wood ash and influence on soil properties and nutrient uptake: an overview"। *Bioresource Technology*। **77** (3): 287–95। ডিওআই:10.1016/S0960-8524(00)00043-2। পিএমআইডি 11272014।
4. ↑  Rosenfeld, P. & Henry, C. (২০০১)। "Activated Carbon and Wood Ash Sorption of Wastewater, Compost and Biosolids Odorants"। *Water Environment Research*। **7** (4): 388–393।
5. ↑  Rogers, Phil (২০০৩)। *Ash Glazes* (2nd সংস্করণ)। London: A&C Black। আইএসবিএন 0-7136-57820।
6. ↑  "Making lye from wood ash"। Journey to Forever। ১৪ মে ২০০৯। সংগ্রহের তারিখ ২০০৮-১০-০১।
7. ↑  Geoffrey Michael Gadd (মার্চ ২০১০)। "Metals, minerals and microbes: geomicrobiology and bioremediation"। *Microbiology*। পৃষ্ঠা 609–643। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৭।

টেমপ্লেট:Firelighting
কচ স্নোফ্লেকের প্রথম চার ধাপ
প্রথম সাত ধাপের অ্যানিমেশন
কচ কার্ভ
**কচ স্নোফ্লেক** (বা **কচ তারকা**) একটি গাণিতিক রেখা এবং প্রথম দিকের একটি ফ্রাক্টাল। ১৯০৪ সালে একটি ফরাসি ভাষার জার্নালে (*মূল ফরাসি শিরোনাম: "Sur une courbe continue sans tangente, obtenue par une construction géométrique élémentaire"*) সুয়েডীয় গণিতবিদ **হেল্গে ভন কচ** এই রেখা আবিষ্কার করেন। স্বল্প পরিচিত **কচ কার্ভ** বা কচ রেখাও স্নোফ্লেকের মতই, তবে এটি শুরু হয় সমবাহু ত্রিভুজের পরিবর্তে একটি সরলরেখা দিয়ে।

কচ তারকার গঠন একটি সরলরেখা নিয়ে শুরু হয় এবং পর্যয়ক্রমে নিচের নিয়ম অনুযায়ী সরল রেখাকে প্রতিস্থাপিত করা হয়।

1. প্রতিটি সরল রেখাকে তিনটি সমান ভাগে ভাগ করা হবে।
2. মাঝের অংশটিতে একটি সমবাহু ত্রিভুজ আকা হবে এবং ত্রিভুজটির মাথা বাইরের দিকে থাকবে।
3. ২য় ধাপে তৈরীকৃত ত্রিভুজের ভুমিস্থ সরলরেখা মুছে ফেলতে হবে।

এভাবে প্রতিস্থাপনের পর আকার দাড়াবে একটি ছয়কোনা তারকার মত।

কচ রেখার দৈর্ঘ্য অসীম কেননা প্রতি ধাপেই একটি রেখা থেকে চারটি নতুন রেখা তৈরি হয়। প্রতি ধাপে একটি রেখার দৈর্ঘ্য আগের ধাপের রেখার তিনভাগের একভাগ হয়। সুতরাং *n* ধাপের রেখার দৈর্ঘ্য হবে (4/3)n: এবং ফ্রাক্টাল মাত্রা হবে log 4/log 3 ≈ 1.26, যা রেখার মাত্রার (১) তুলনায় বড় কিন্তু পিয়ানোর ক্ষেত্র পুরক রেখার মাত্রার (২) থেকে কম।

কচ রেখা যদিও নিরবচ্ছিন্ন তবে কোথাও অন্তরকলনযোগ্য নয়।

কচ স্নোফ্লেকের দৈর্ঘ্য অসীম হলেও এর ক্ষেত্র সসীম। কচ স্নোফ্লেকের ক্ষেত্রফল হচ্ছে {\displaystyle {\frac {2{\sqrt {3}}s^{2}}{5}}}, যেখানে *s* হচ্ছে মূল ত্রিভুজের একবাহুর দৈর্ঘ্য।
এ থেকে দেখা যাচ্ছে কচ স্নোফ্লেক মূল ত্রিভুজ থেকে মাত্র ৮/৫ গুণ বড় ক্ষেত্রফল দখল করে থাকে।

লিন্ডারমায়ের ব্যবস্থায় উপস্থাপন
---------------------------------

কচ কার্ভকে নিচের গ্রামার দিয়ে প্রকাশ করা যায়।

**অ্যালফাবেট** : F
**ধ্রুবক** : +, −
**অ্যাক্সিওম** : F++F++F
**উৎপাদন সূত্র**:
F → F−F++F−F
এখানে এখানে, *F* বোঝায় "এক একক সরলরেখা অঙ্কন", *+* বোঝায় "৬০° ডানে ঘুর্ণন", এবং *-* বোঝায় "৬০° বামে ঘুর্ণন" (দেখুন টার্টল গ্রাফিক্স)।

আরও দেখুন
---------


উইকিমিডিয়া কমন্সে **কচ স্নোফ্লেক** সংক্রান্ত মিডিয়া রয়েছে।

উইকিমিডিয়া কমন্সে **কচ স্নোফ্লেক** সংক্রান্ত মিডিয়া রয়েছে।

* List of fractals by Hausdorff dimension

তথ্যসূত্র
---------

1. ↑